Document ID: 31998R2410

KOMISSION ASETUS (EY) N:o 2410/98,
annettu 6 päivänä marraskuuta 1998,
CN-koodiin 1001 10 00 kuuluvaa durumvehnää koskevan 50 000 tonnin tariffikiintiön avaamisesta ja hallinnoinnista annetun asetuksen (EY) N:o 2228/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan,
sekä katsoo, että
Maailman kauppajärjestön yhteydessä yhteisö on sitoutunut vahvistamaan markkinointivuosittain 1 päivästä tammikuuta 1996 alkaen sellaista durumvehnää, jonka lasimaisten jyvien pitoisuus on vähintään 73 prosenttia, koskevan 50 000 tonnin tullittoman tariffikiintiön; mainittu kiintiö on Maailman kauppajärjestöön talletetussa yhteisön luettelossa CXL; komission asetuksessa (EY) N:o 2228/96 (2) vahvistetaan mainitun kiintiön tuontia koskevat säännökset; varmistuksen jälkeen on todettu, että asetuksen sisältöön on jäänyt tuontitodistuksen antamispäivään ja hakijoiden antaman hyviä aikeita koskevan vakuuden vapauttamiseen liittyviä virheitä; kyseiset virheet olisi korjattava; väärinkäsitysten välttämiseksi muutoksia olisi sovellettava 1 päivästä lokakuuta 1998 alkaen, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2228/96 seuraavasti:
1) Korvataan 4 artiklan seitsemäs luetelmakohta seuraavasti:
"- poiketen siitä, mitä komission asetuksen (EY) N:o 1162/95 (*) 6 artiklan 1 kohdassa säädetään, CN-koodiin 1001 10 00 kuuluvan durumvehnän tuontitodistus on voimassa sen antamispäivästä alkaen seuraavan kuudennen päivän päättymiseen asti.
(*) EYVL L 117, 24.5.1995, s. 2."
2) Korvataan 5 artiklan 1 kohta seuraavasti:
"1. Edellä 2 artiklan 1 kohdan c alakohdan toisessa luetelmakohdassa tarkoitettu hyviä aikeita koskeva vakuus vapautetaan esitettäessä todistus vapaaseen liikkeeseen laskemista koskevan ilmoituksen vastaanottamisesta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä lokakuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä marraskuuta 1998.

Labels: 3
17